Document ID: /roh_data/filtered/fineweb-2-filterrobots_roh.jsonl.gz/67914

La Marella lascha reviver quest preditgant multitalentà, per ch'el possia raquintar da sias grondas passiuns: da la botanica, da la perscrutaziun d'insects e da cuvels, da sias excursiuns sin differents pizs.
Vita duranta è Luzius Pol stà chatschà dal giavisch da far insatge per l'utilitad publica e da meglierar la vita dals concarstgauns. Perquai è el sa fatschentà durant blers onns cun la correcziun dal flum Landquart. Ses plans per dumagnar il flum per garantir uschia ina via charrabla tras il Partenz han la finala dentant fatg naufragi.